Mamlakat ijtimoiy hayotida faol ishtirok etayotgan yosh oilalarni uy-joy bilan taʼminlashni yanada takomillashtirish chora-tadbirlari toʻgʻrisida
(resolution, 2022-08-10)

Oʻzbekiston Respublikasi Prezidentining “Ipoteka krediti mexanizmlarini takomillashtirishga oid qoʻshimcha chora-tadbirlar toʻgʻrisida” 2019-yil 28-noyabrdagi PF-5886-son Farmoni ijrosini taʼminlash, shuningdek, mamlakat ijtimoiy hayotida faol ishtirok etib, alohida namuna koʻrsatayotgan yosh oilalarni ijtimoiy qoʻllab-quvvatlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-quvvatlash toʻgʻrisida” 2017-yil 5-iyuldagi PF-5106-son Farmoniga muvofiq yosh oilalar, xususan, imkoniyati cheklangan va ijtimoiy himoyaga muhtoj yoshlarni maʼnaviy va moddiy jihatdan qoʻllab-quvvatlash, ular uchun munosib uy-joy va ijtimoiy-maishiy sharoitlarini yaratishga qaratilgan maqsadli ishlarni tashkil etish belgilanganligi; Vazirlar Mahkamasining tegishli qarorlari va topshiriqlari bilan 2018 — 2020-yillar davomida mamlakat ijtimoiy hayotida faol ishtirok etayotgan yosh oilalarni uy-joy bilan taʼminlash maqsadida 2 116 ta uy-joylardan: 350 tasi foydalanishga topshirilganligi; 296 tasi yoshlar tomonidan rad etilganligi va 556 tasining qurilishi boshlanmaganligi; 2019-yilda 558 ta va 2020-yilda 356 ta uy-joylar qurilib, foydalanishga topshirilishi rejalashtirilganligi maʼlumot uchun qabul qilinsin. 2. Oʻzbekiston yoshlar ittifoqi Markaziy Kengashi tomonidan uy-joy sharoitlarini yaxshilashga muhtoj boʻlgan yosh oila sifatida hisobga qoʻyilgan va tavsiyanoma berilgan yosh oilalar uchun 2019-2020-yillarda qurilgan yoshlar uylari roʻyxati 1-ilovaga muvofiq tasdiqlansin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ushbu qarorga 1-ilovaga muvofiq uy-joyni ipoteka krediti asosida sotib olish uchun Oʻzbekiston yoshlar ittifoqi Markaziy Kengashining tavsiyanomasi (keyingi oʻrinlarda — tavsiyanoma) asosida 2020-yil uchun hisobga qoʻyilgan 356 nafar yosh oilaga uy-joy ajratishda ularning talabidan kelib chiqib, Oʻzbekiston Respublikasi Prezidentining 2019-yil 28-noyabrdagi PF-5886-son Farmoni bilan tasdiqlangan 2020-yilda “Oʻzshahar qurilish invest IK” MChJ va “Qishloq qurilish invest IK” MChJ ishtirokida shaharlarda va qishloq joylarida koʻp kvartirali arzon uy-joylar qurishning asosiy parametrlariga tegishli oʻzgartirishlar kiritish boʻyicha Vazirlar Mahkamasiga taklif kiritsin. 4. “Qishloq qurilish invest IK” MChJ “Qishloq qurilish bank” ATB bilan birgalikda Islom taraqqiyot bankining kredit liniyalari boʻyicha “Qishloq qurilish invest IK” MChJ hisobraqamlarida uy quruvchilarning dastlabki badallari hisobidan jamlangan mablagʻlarni uch kun muddatda Oʻzbekiston Respublikasi respublika budjetiga yoʻnaltirsin. 5. Oʻzbekiston Respublikasi Moliya vazirligi Oʻzbekiston yoshlar ittifoqining asoslangan hisob-kitobiga muvofiq Islom taraqqiyot bankining kredit liniyalari boʻyicha “Qishloq qurilish invest IK” MChJ hisobraqamlarida uy quruvchilarning dastlabki badallari hisobidan jamlangan mablagʻlarning Oʻzbekiston Respublikasi respublika budjetiga qaytarilgan qismi hisobidan: 2019-yilda yoshlar uchun qurilgan 558 ta uyning dastlabki badali uchun 30,0 mlrd soʻm; 2020-yilda quriladigan uy-joylar uchun 356 nafar yosh oilaga uy-joy qiymati dastlabki badalining 65 foizigacha boʻlgan qismini moliyalashtirish uchun 11,6 mlrd soʻm mablagʻlarni qoʻshilgan qiymat soligʻini qoʻshgan holda ajratsin. 6. Shunday tartib oʻrnatilsinki, unga koʻra: Oʻzbekiston yoshlar ittifoqi tomonidan yosh oilalarga uy-joy qiymatining dastlabki badali sifatida toʻlangan ssudani va unga hisoblangan foizlarni (keyingi oʻrinlarda — ssuda va foizlar) undirish boʻyicha Oʻzbekiston Respublikasi Yoshlar ishlari agentligi markaziy apparatida Yosh oilalarga ajratilgan uy-joylar bilan ishlash boʻyicha nazorat guruhi (keyingi oʻrinlarda — nazorat guruhi) tashkil etiladi; Oʻzbekiston yoshlar ittifoqining barcha hududiy kengashlari (keyingi oʻrinlarda — hududiy kengashlar)ning ssuda va foizlarning belgilangan muddatlarda qaytarilishi boʻyicha faoliyati nazorat guruhi tomonidan muvofiqlashtiriladi; hududiy kengashlar ssuda va foizlarni shartnomada belgilangan muddatda qaytarmagan yosh oilalarga bir ish kuni ichida Mahalla va nuroniylarni qoʻllab-quvvatlash vazirligining hududiy boshqarmalari bilan birgalikda shartnoma asosida toʻlovlarni amalga oshirish yuzasidan muddat belgilagan holda, notarius orqali yozma bildirishnoma (keyingi oʻrinlarda — yozma bildirishnoma) yuboradi; yosh oilalar tomonidan yozma bildirishnoma talablari bajarilmagan taqdirda, hududiy kengashlar ikki ish kuni ichida muddati oʻtgan qarzdorlik boʻyicha ijro xati yozib berishni soʻrab notariusga murojaat qiladi; notarius tomonidan bir ish kuni ichida ijro xati yozib beriladi va Majburiy ijro byurosining hududiy boʻlinmasiga taqdim etiladi; Majburiy ijro byurosining hududiy boʻlinmasi belgilangan tartibda muddati oʻtgan qarzdorlikni undirish choralarini koʻradi. 7. Oʻzbekiston Respublikasi Yoshlar ishlari agentligi: bir oy muddatda nazorat guruhining ish tartibini ishlab chiqsin va tasdiqlasin; yosh oilalarning ssuda va foizlar boʻyicha muddati oʻtgan qarzdorligini undirish choralarini koʻrishda, Oʻzbekiston yoshlar ittifoqiga doimiy ravishda amaliy koʻmaklashsin. 8. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar va qoʻshimcha kiritilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklansin. T/r Hudud nomi Yosh oilalar uchun 2019-yilda qurilgan uy-joylar soni (qoldiq qismi) Yosh oilalarga uy-joy berilishi lozim boʻlgan va 2020-yilda davlat dasturi doirasida beriladigan uylar soni Uy-joylar (kvartiralar) soni Oʻzbekiston yoshlar ittifoqi tomonidan ajratiladigan boshlangʻich badalning jami summasi (mln soʻm) 1. Qoraqalpogʻiston Respublikasi 8 80,6 33 2. Andijon viloyati 25 1216,3 – 3. Buxoro viloyati – – 31 4. Jizzax viloyati 52 2491,3 – 5. Qashqadaryo viloyati – – 51 6. Navoiy viloyati – – 42 7. Namangan viloyati – – 12 8. Sirdaryo viloyati 22 277,6 86 9. Toshkent viloyati – – 60 10. Fargʻona viloyati 98 5225,8 12 11. Xorazm viloyati 84 3664,5 29 12. Toshkent shahri 269 17029,3 – Jami 558 29985,4 356 3. Vazirlar Mahkamasining “Mamlakat ijtimoiy hayotida faol ishtirok etayotgan yosh oilalarni uy-joy bilan taʼminlashni takomillashtirish chora-tadbirlari toʻgʻrisida” 2019-yil 11-sentabrdagi 760-son qarorida: 2-bandining birinchi xatboshidagi “2116” raqami “1264” raqami bilan almashtirilsin; 3-bandi oʻz kuchini yoʻqotgan deb hisoblansin.